ਰਤੁਲ ਪੁਰੀ

ਰਤੁਲ ਪੁਰੀ (ਜਨਮ 19 ਜੁਲਾਈ 1972) ਹਿੰਦੁਸਤਾਨ ਪਾਵਰ ਪ੍ਰੋਜੈਕਟ ਬੋਰਡ ਦੇ ਚੇਅਰਮੈਨ ਹਨ। 2002 ਵਿੱਚ ਉਹਨਾਂ ਨੂੰ ਭਾਰਤ ਵਿੱਚ ਉਹਨਾਂ ਦੇ ਉਦਯੋਗਿਕ ਯੋਗਦਾਨ ਲਈ ਅਰਨਸਟ ਐਂਡ ਯੰਗ 'ਸਾਲ ਦਾ ਉੱਦਮੀ' ਪੁਰਸਕਾਰ ਦਿੱਤਾ ਗਿਆ ਸੀ। ਰਤੁਲ ਪੁਰੀ ਦੀ ਕੰਪਨੀ, ਹਿੰਦੁਸਤਾਨ ਪਾਵਰ ਭਾਰਤ ਦੀਆਂ ਮੋਹਰੀ ਨਵਿਆਉਣਯੋਗ ਊਰਜਾ ਕੰਪਨੀਆਂ ਵਿੱਚੋਂ ਇੱਕ ਹੈ।

 ਜੀਵਨੀ 
ਰਤੁਲ ਪਿਟਸਬਰਗ ਸਥਿਤ ਗਲੋਬਲ ਰਿਸਰਚ ਯੂਨੀਵਰਸਿਟੀ ਕਾਰਨੇਗੀ ਮੇਲਨ ਯੂਨੀਵਰਸਿਟੀ ਦੇ ਸਾਬਕਾ ਵਿਦਿਆਰਥੀ ਹਨ, ਜਿੱਥੋਂ ਉਹਨਾਂ ਨੇ ਕੰਪਿਊਟਰ ਇੰਜੀਨੀਅਰਿੰਗ, ਗਣਿਤ ਅਤੇ ਕੰਪਿਊਟਰ ਵਿਗਿਆਨ ਵਿੱਚ ਬੈਚਲਰ ਡਿਗਰੀ ਪ੍ਰਾਪਤ ਕੀਤੀ ਹੈ।

2008 ਵਿੱਚ ਰਤੁਲ ਨੇ ਹਿੰਦੁਸਤਾਨ ਪਾਵਰ ਪ੍ਰੋਜੈਕਟਸ ਨਾਲ ਬਿਜਲੀ ਉਤਪਾਦਨ ਕਾਰੋਬਾਰ ਸ਼ੁਰੂ ਕੀਤਾ। ਪੁਰੀ ਕਾਂਗਰਸ ਪਾਰਟੀ ਦੇ ਸਿਆਸਤਦਾਨ ਅਤੇ ਮੱਧ ਪ੍ਰਦੇਸ਼ ਦੇ ਸਾਬਕਾ ਮੁੱਖ ਮੰਤਰੀ ਕਮਲ ਨਾਥ ਦੇ ਭਤੀਜੇ ਹਨ।

ਰਤੁਲ ਕਈ ਵਿਚਾਰਕ ਸਮੂਹਾਂ (ਥਿੰਕ ਟੈਂਕ) ਦਾ ਹਿੱਸਾ ਹਨ ਜੋ ਭਾਰਤ ਵਿੱਚ ਊਰਜਾ ਦੀ ਪੂਰਤੀ ਵਾਸਤੇ ਹੱਲ ਵਿਕਸਤ ਕਰ ਰਹੇ ਹਨ ਅਤੇ ਨੌਜਵਾਨ ਗਲੋਬਲ ਨੇਤਾਵਾਂ ਵਜੋਂ ਵਿਸ਼ਵ ਆਰਥਿਕ ਫੋਰਮ ਦਾ ਹਿੱਸਾ ਸਨ। 2007 ਵਿੱਚ 'ਬਿਜ਼ਨਸ ਟੂਡੇ' ਨੇ ਉਹਨਾਂ ਨੂੰ ਦੇਸ਼ ਦੇ 'ਚੋਟੀ ਦੇ 21 ਨੌਜਵਾਨ ਨੇਤਾਵਾਂ' ਦਾ ਦਰਜਾ ਦਿੱਤਾ ਜੋ 21ਵੀਂ ਸਦੀ ਵਿੱਚ ਭਾਰਤ ਦੀ ਕਿਸਮਤ ਨੂੰ ਆਕਾਰ ਦੇ ਸਕਦੇ ਹਨ। ਡੇਟਾਕੁਐਸਟ ਮੈਗਜ਼ੀਨ ਨੇ ਉਹਨਾਂ ਨੂੰ "ਆਈਟੀ ਇੰਡਸਟਰੀ ਵਿੱਚ ਨੌਜਵਾਨ ਬ੍ਰਿਗੇਡ" ਵਿੱਚ ਸ਼ਾਮਲ ਕੀਤਾ ਹੈ। ਉਹਨਾਂ ਨੂੰ ਸੀ.ਐਮ.ਓ. ਏਸ਼ੀਆ ਵੱਲੋਂ  'ਸੀਈਓ ਆਫ਼ ਦਿ ਈਅਰ' ਪੁਰਸਕਾਰ ਨਾਲ ਸਨਮਾਨਿਤ ਕੀਤਾ ਗਿਆ। 2014 ਵਿੱਚ ਪੁਰੀ ਨੂੰ ਵਰਲਡ ਬ੍ਰਾਂਡ ਕਾਂਗਰਸ ਦੁਆਰਾ 'ਸੀਈਓ ਆਫ਼ ਦਿ ਈਅਰ' ਵਜੋਂ ਮਾਨਤਾ ਦਿੱਤੀ ਗਈ ਅਤੇ ਬੁਨਿਆਦੀ ਢਾਂਚੇ ਦੇ ਖੇਤਰ ਵਿੱਚ ਉਨ੍ਹਾਂ ਦੇ ਯੋਗਦਾਨ ਲਈ ਈਟੀ ਇਨਫਰਾਸਟ੍ਰਕਚਰ ਦੁਆਰਾ ਸਨਮਾਨਿਤ ਕੀਤਾ ਗਿਆ ਸੀ।

ਨਵੰਬਰ 2019 ਵਿੱਚ ਇਨਫੋਰਸਮੈਂਟ ਡਾਇਰੈਕਟੋਰੇਟ ਨੇ ਪੁਰੀ ਅਤੇ ਉਨ੍ਹਾਂ ਦੀ ਕੰਪਨੀ ਮੋਜ਼ਰ ਬੇਅਰ ਵਿਰੁੱਧ ਅਗਸਤਾ ਵੈਸਟਲੈਂਡ ਹੈਲੀਕਾਪਟਰ ਘੁਟਾਲੇ ਵਿੱਚ ਮਨੀ ਲਾਂਡਰਿੰਗ ਅਤੇ ਬੈਂਕ ਧੋਖਾਧੜੀ ਲਈ ਚਾਰਜਸ਼ੀਟ ਦਾਇਰ ਕੀਤੀ।

 ਹਵਾਲੇ 

ਸ਼੍ਰੇਣੀ:ਜ਼ਿੰਦਾ ਲੋਕ
ਸ਼੍ਰੇਣੀ:ਜਨਮ 1972
ਸ਼੍ਰੇਣੀ:ਭਾਰਤੀ ਉਦਯੋਗਪਤੀ